钦定古今图书集成/明伦汇编/皇极典/第234卷 > 《讲学疏》费宏
## 钦定古今图书集成/明伦汇编/皇极典/第234卷 > 《讲学疏》费宏

窃惟人君之治天下，其所当务者有二焉：曰勤政，曰
讲学。二者之中，讲学尤为急务。盖人君之政，实由一
心而推。心苟不正，则发于政事必有不当于理者。况
一心之微，众欲攻之，人君居崇高富贵之位，在深宫
独处之时，所以娱耳目、惑心志者，杂陈于前，皆足以
为政事之害。一有所好而不知察，则始焉虽勤，终必
流于荒怠，而不能以自主。惟勤于务学，日以圣贤义
理涵养本原，不使之昏昧放逸，而又究观古昔治乱
兴亡之故，随时省察，愓然惊惧，然后心无不正，政无
不善，而天下可保常治也。仰惟陛下即位之初，频御
经筵，讲明圣学，天下臣民得于闻见者，莫不私相庆
幸，以为尧、舜复生，欣欣有太平之望。“盖以为陛下心
存务学，则必能明义理，屏嗜欲，以端为政之本，清出
治之源，何患于政事之不修明，治道之不隆盛哉！然
去秋罢讲太早，今春出讲太迟，人心未能无始勤终
怠之惑。臣等叨处禁近，职在辅导，自侍朝数刻之外，

道，以仰裨圣性之聪明。至于宫中无事，复取既讲之
书，反复玩味，期于贯通浃洽，不徒以空言视之，将见
讲诵之乐，自足以遏怠荒之念，所以延宗社无疆之
庆，所以答臣民望治之心，实在于此。